KOMMISSIONENS FORORDNING (EF) Nr. 751/1999

af 9. april 1999

om tilpasning af de samlede mængder, der er fastsat i artikel 3 i Rådets forordning (EØF) nr. 3950/92 om en tillægsafgift på mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter(1), senest ændret ved Kommissionens forordning (EF) nr. 903/98(2), særlig artikel 3, stk. 2, og artikel 4, stk. 2, og

ud fra følgende betragtninger:

Efter artikel 3, stk. 2, i forordning (EØF) nr. 3950/92 kan de samlede garantimængder for Østrig og Finland forhøjes med en godtgørelse til "SLOM"-producenter i Østrig og Finland på højst 180000 tons og 200000 tons henholdsvis; Østrig og Finland har meddelt de pågældende mængder for produktionsåret 1998/99 i henhold til artikel 6 i forordning (EF) nr. 671/95(3), ændret ved forordning (EF) nr. 1390/95(4); de samlede garantimængder bør derfor forhøjes tilsvarende efter proceduren i artikel 30 i Rådets forordning (EØF) nr. 804/68(5), senest ændret ved forordning (EF) nr. 1587/96,(6);

efter artikel 4, stk. 2, i forordning (EØF) nr. 3950/92 forhøjes eller etableres den individuelle referencemængde på behørigt begrundet anmodning fra producenten, for at der kan tages hensyn til ændringer, der påvirker producentens leverancer og/eller direkte salg; forhøjelse eller etablering af en referencemængde forudsætter, at den anden referencemængde, som producenten råder over, nedsættes tilsvarende eller bortfalder;

disse tilpasninger må for den pågældende medlemsstat ikke føre til en forøgelse af de i artikel 3 i forordning (EØF) nr. 3950/92 omhandlede samlede mængder for leverancer og direkte salg; hvis de individuelle referencemængder ændres endeligt, tilpasses de mængder, der er omhandlet i nævnte artikel 3, tilsvarende efter proceduren i artikel 30 i forordning (EØF) nr. 804/68;

i henhold til artikel 8, tredje led, i forordning (EØF) nr. 536/93(7), senest ændret ved forordning (EF) nr. 1255/98(8), har Belgien, Danmark, Tyskland, Spanien, Frankrig, Irland, Nederlandene, Østrig og Det Forenede Kongerige meddelt de mængder, der er endeligt omregnet i medfør af artikel 4, stk. 2, andet afsnit, i forordning (EØF) nr. 3950/92; de samlede mængder, der er fastsat for disse medlemsstater i artikel 3 i forordning (EØF) nr. 3950/92, bør derfor tilpasses;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Tabellen i artikel 3, stk. 2, første afsnit, i forordning (EØF) nr. 3950/92 affattes således:

">TABELPOSITION>"

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. april 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. april 1999.

På Kommissionens vegne

Franz FISCHLER

Medlem af Kommissionen

(1) EFT L 405 af 31.12.1992, s. 1.

(2) EFT L 127 af 29.4.1998, s. 8.

(3) EFT L 70 af 30.3.1995, s. 2.

(4) EFT L 135 af 21.6.1995, s. 4.

(5) EFT L 148 af 28.6.1968, s. 13.

(6) EFT L 206 af 16.8.1996, s. 21.

(7) EFT L 57 af 10.3.1993, s. 12.

(8) EFT L 173 af 18.6.1998, s. 14.